Publication: Magyar Közlöny
Issue: MK-2003-127 (Year: 2003, Number: 127)
Era: 1990-2004
Section: bírósági cégeljárásról szóló 1997. évi CXLV. törvény (Ctv.)
Paragraph Index: 894

(4) A cégbíróságra vonatkozó ügyintézési határidõ akkor kezdõdik, amikor a Szolgálattól a bejegyzési (változásbejegyzési) kérelem a cégbírósághoz megérkezik. A cégbíróság tanúsítványt csak az informatikai szempontból szabályszerûen érkezett kérelem alapján ad ki. Ha a Szolgálat által — a (2) bekezdés alapján — továbbított, informatikai szempontból nem szabályszerûen benyújtott kérelem cégbírósághoz való érkezésétõl számított nyolc napon belül a jogi képviselõ által szabályszerûen benyújtott kérelem, továbbá az illeték és a közzétételi költségtérítés befizetésére vonatkozó értesítés nem érkezik meg a cégbírósághoz, a cégbíróság a kérelmet az érkezést követõ nyolcadik napon — a 26. § megfelelõ alkalmazásával — hiánypótlási eljárás lefolytatása nélkül elutasítja. 48/D. § Ha törvény a cégirat cégbírósághoz történõ benyújtására közvetlenül valamely személyt vagy szervezetet kötelez, a kötelezett e kötelezettségét elektronikus úton is teljesítheti. Ebben az esetben a jogi képviselet kötelezõ. Az eljárásra egyebekben a 48/B—48/C. §-ok rendelkezései megfelelõen alkalmazandók. A cégiratok elektronikus úton történõ megismerése 48/E. § (1) Az elektronikus úton feldolgozott cégiratokról a cégbíróságtól — illeték ellenében — hiteles vagy nem hiteles elektronikus másolat is kérhetõ. A másolat iránti kérelem benyújtható írásban vagy — a kormányzati portálon keresztül, a Szolgálat elektronikus ügyfélszolgálata útján — elektronikus úton. A cégbíróság a kérelemre — a kérelemben foglaltaknak megfelelõen — a másolatot elektronikus úton vagy írásban küldi meg, illetve adja ki. Ha a kérelembõl más nem következik, elektronikus okiratként a cégbíróság a cégirat nem hiteles másolatát küldi meg.

Source: https://magyarkozlony.hu/hivatalos-lapok/041f6e7a941cd9e1e4f0a49da1f814b2ebf9034b/dokumentumok/acbcd57e44374760bacdafc58fb7eb33cba913f0/letoltes